بالله عليك يا شيخ اجب .دلوقتى حفلات الفن داى والحفلات المجمعة مع الدفعة حرام مع العلم اننا جامعة مختلطة بس فيه حدود .انا سمعت انها حرام من احد المشايخ واما قولت لزميلاتى انى مش هحضر لانه حرام قالولى انى كدة بعقد الدين وبكره الناس فى الدين وان الدين يسر وانا كدة متعنتة .اييييه الصح
لا حول ولا قوة إلا بالله  للدرجة دي يا جماعة احنا بعيدين عن أ. ب تدين والتزام ؟! حضرتك قلتي " جامعة مختلطة بس بحدود " ممكن شرح للعبارة دي ؟! يعني مثلا: البنات كلهن محجبات حجاب يرضي ربنا، والشباب يغضون أبصارهم، والتعامل على قدر الحاجة فقط ؟ أنا عارف كويس يعني إيه جامعة مختلطة، وعارف اللي بيحصل داخلها كويس، وعارف معاناة اللي بيحاول يتقي ربنا خلال فترة دراسته الجامعية. تعالي نحلل شوية فكرة ( الفن داي ) مجموعة شباب وبنات بنفس اللبس اللي هو غالبا سافر جدا للبنات مع شوية مكياج وعطر + غناء ساقط هابط وموسيقى + احتمال بنسبة فوق 50% رقص + هزار ومصافحة واحتمال تقبيل بين الشباب والبنات + صور جماعية في آخر الحفل + احتمال بنسبة فوق 50% تضييع الصلاة.  خلينا نسأل: الحاجات دي ☝ حلال ولا حرام ؟ وهل يمكن التواجد في مكان فيه الآثام دي دون اقتراف إثم ؟ وهل يمكن ضبط ده بالشرع ؟ وهل أنا مضطر له أصلا ؟ وهل أرضى يأتيني ملك الموت في مكان كهذا ؟ وهل هذا اليوم في ميزان حسناتي ولا سيئاتي ؟ وهل يتوافق مع الحياء للبنت خصوصا ؟ بعد ما حضرتك تجاوبي على كل الأسئلة دي مش هتكوني محتاجة تسألي حد ولا هتكوني مترددة من أي كلمتين تسمعيهم من حد ملوش لازمة.  وعلى فكرة الكلام للشباب كما هو للبنات.